।।15.19।।यो मामिति।  एवं जानानः सर्वमयं मामेव ब्रह्मतत्त्वमुपासीनः सर्वं मन्मयत्वेन विदन् सर्वेम भावेन मूर्तिक्रियाज्ञानात्मकेन मामेव भजते यत् पश्यति तत् भगवन्मूर्तितयेत्यादि।  तथा च मयैव शिवशक्त्यविनाभावस्तोत्रे -- तव च काचन (N का किल) न स्तुतिरम्बिके   सकलशब्दमयी किल ते तनुः।निखिलमूर्तिषु मे भवदन्वयो   मनसिजासु बहिष्प्ररासु (?N बहि प्रसरासु) च।।इति विचिन्त्य शिवे शमिताशिवे   जगति जातमयत्नवशादिदम्।स्तुतिजपार्चनचिन्तनवर्जिता   न खलु काचन कालकलापि (?N कालकलास्ति) मे।।इति।